Die Provinsie Kaap die Goeie Hoop, beter bekend as die Kaapprovinsie (of kortweg die Kaap of Kaapland) het op 31 Mei 1910 ontstaan toe die Unie van Suid-Afrika gestig is. Die Kaapkolonie het op daardie datum in sy geheel formeel die Kaapprovinsie geword, met Kaapstad as provinsiale hoofstad.
Die Kaapprovinsie het stam-trustgebiede in sy oostelike dele en in die verre noorde ingesluit, wat onder die beleid van apartheid uitgemerk is vir “tuislande” of “Bantoestans” en wat in die laat 1970s en vroeë ’80s “onafhanklike” state geword het – hulle het ’n status bereik wat deur Suid-Afrika erken is, maar deur geen ander land nie.
Transkei, wat vanaf die Keirivier tot aan die Mtamvunarivier langs die grens van Natal gestrek het, was die eerste om op 26 Oktober 1976 onafhanklik te word. Hierdie gebied het die afdelingsraad Griekwaland-Oos van die res van die Kaapprovinsie afgesny en twee distrikte is aan Natal oorgedra.
Ontsluit van "http://af.wikipedia.org/w/index.php?title=Kaapprovinsie&oldid=1147117"	Kategorieë: Wes-KaapOos-KaapNoord-KaapGeskiedenis van Suid-AfrikaVorige provinsies van Suid-Afrika	Navigasie-keuseskerm
Die bladsy is laas op 12 Maart 2013 om 11:36 bygewerk.